
Compartiment asistență socială 

Nr.  3540 din 02.04.2026
                      REFERAT DE SPECIALITATE 

                   privind Programul de acțiune comunitară
          destinat prevenirii și combaterii riscului de sărăcie și excluziune socială,

                           pentru anul 2026
Compartimentul de Asistență Socială din cadrul Primăriei comunei Ciumeghiu pune în practică un ansamblu de acțiuni și măsuri specifice destinate prevenirii și combaterii riscului de sărăcie și excluziune socială , în cadrul unui program de acțiune comunitară, așa cum este prevăzut în Legea 292/2011, privind legea asistenței sociale, cu modificările și completările ulterioare.

 Acțiunile și măsurile stabilite în programul de acțiune comunitară, se adresează persoanelor și familiilor aflate în situație de nevoie socială, cu precădere beneficiarilor venitului minim de incluziune, pentru prevenirea sau ameliorarea situației de dificultate  și atenuare a consecințelor acesteia, pentru menținerea unui nivel decent de viață al persoanei sau familiei și pentru prevenirea și combaterea riscului de sărăcie și exluziune socială .

Pentru combaterea sărăciei, administrația publică locală trebuie să aibă în vedere pe lângă asistența socială acordată sub forma de beneficii de asistență socială  și a intervenției în situații de urgență socială și protejarea și dezvoltarea capacității generațiilor viitoare de a fi independente economic în primul rând prin facilitatea accesului persoanelor și grupurilor vulnerabile la toate serviciile publice de interes general-servicii sociale , sănătate, educație, ocuparea, locuirea, obținerea documentelor de identitate.

Programul de acțiuni comunitare pentru combaterea sărăciei și excluziunii sociale se elaborează în conformitate cu prevederile art. 35 din Legea 292/2011, privind legea asistenței sociale , cu modificările și completările ulterioare.

Programul de acțiuni comunitare are ca obiectiv general, îmbunătățirea calității vieții prin acțiuni/măsuri de combatere a sărăciei și excluziunii sociale.

Conform prevederilor art. 27^2 alin ( 1) din Legea 196/2016 privind venitul minim de incluziune, cu modificările și completările ulterioare, autoritățile publice locale au obligația de a elabora programe de acțiune comunitară destinate prevenirii și combaterii riscului de sărăcie și excluziune socială, care se aprobă prin hotărâre a consiliului local.

Având în vedere cele sus menționate supun Consiliului Local spre dezbatere și aprobare , proiectul de hotărâre în forma inițială.

                                                     Intocmit,

                                     Inspector ,Mariana Florica MISAROS 

